Monument ved Géricaults grav.
**Théodore Géricault** (født 26. september 1791 i Rouen, død 26. januar 1824 i Paris) var en viktig fransk maler og litograf, kjent for «Medusas flåte» og andre malerier. Han var en av pionérene fra romantikken.

Medusas flåte

Liv og virke
------------

### Bakgrunn

Géricault ble utdannet av Claude Joseph Vernets realistiske tradisjon og i klassisk figurkomposisjon av Pierre-Narcisse Guérin, en streng klassisist som mislikte sin students impulsive temperament, men anerkjente hans talent.

*Jeger med sabel*, 1812.
### Maler

Géricault forlot snart klasserommet og valgte å studere i Louvre isteden, hvor han kopierte malerier av Peter Paul Rubens, Tizian, Diego Velàzquez og Rembrandt i omkring seks år, fra 1810 til 1815.

Hans første fremgang kom med *Kavalerioffiseren* i 1812, et verk som avslørte påvirkning fra Rubens og en tidlig interesse for samtidige motiver.[] Under en reise til Firenze og Roma 1816–1817 kom Géricault i kontakt med Michelangelos kunst og med barokken.

I sin kunst kom Géricault ofte tilbake til det militære tema, fra sine første malerier og de litografier han utførte på dette tema etter sin reise til Italia regnes til de tidigste mesterverker i dette medium.[]

Hans formodentlig mest berømte verk er *Medusas flåte* fra 1819 som med stor pregnans gjengir følgen av et samtidig forlis da en korrupt fransk kaptien overgav sin besetning og etterlot dem for å dø.[] I dette verk kombinerte han en nyklassisk komposisjon (i for eksempel figurene) med romantikkens dramatiske grep (for eksempel den dominerende diagonalen og det lille fartøyet i bildets høyrekant).[] Kunstverket ble ingen større suksess i Frankrike, men Géricault tok det med seg til Storbritannia der det vakte stor beundring.[]

Tilbake i Frankrike påbegynte Géricault en serie portretter av sinnssyke der hvert portrett gjengir forskjellige former av psykisk lidelse.

I år 1820 utførte Géricault skissen *A Public Hanging in London*, som avbilder en offentlig hengning i London. Skissen formidler særskilt de dødsdømtes verdighet.[] Géricault publiserte senere en rekke verker som forestiller de fattiges liv på Londons gater og torg. Kunstverket finnes på Musée des Beaux-Arts de Rouen.

Svekket av rideulykker og kroniske tuberkuløse infeksjoner døde Géricault i Paris i 1824 etter en lengre tids sykdom.[] Hans grav på Père-Lachaise gjengir ham med pensel i hånd ovenfor et relieff av hans berømte *Medusas flåte*.

Referanser
----------

1. 1 2   Géricault, Jean Louis André Théodore, «Jean Louis André Théodore Géricault»[Hentet fra Wikidata]
2. 1 2   RKDartists, «Théodore Géricault», RKD kunstner-ID 31065[Hentet fra Wikidata]
3. ↑   Autorités BnF, data.bnf.fr, besøkt 10. oktober 2015[Hentet fra Wikidata]
4. ↑   Archive of Fine Arts, cs.isabart.org, abART person-ID 16147, besøkt 1. april 2021[Hentet fra Wikidata]
5. ↑   Gemeinsame Normdatei, besøkt 11. desember 2014[Hentet fra Wikidata]
6. 1 2   data.bnf.fr[Hentet fra Wikidata]
7. 1 2   Store sovjetiske encyklopedi (1969–1978), avsnitt, vers eller paragraf Жерико Теодор, besøkt 28. september 2015[Hentet fra Wikidata]
8. 1 2   rkd.nl[Hentet fra Wikidata]
9. ↑   Encyclopædia Britannica Online, oppført som Theodore Gericault, Encyclopædia Britannica Online-ID biography/Theodore-Gericault, besøkt 9. oktober 2017[Hentet fra Wikidata]
10. ↑   Gemeinsame Normdatei, besøkt 27. april 2014[Hentet fra Wikidata]
11. ↑   Gemeinsame Normdatei, besøkt 31. desember 2014[Hentet fra Wikidata]
12. ↑   det svenske Nasjonalmuséets kunstnerliste, kulturnav.org, utgitt 12. februar 2016, besøkt 27. februar 2016[Hentet fra Wikidata]
13. ↑   Le cimetière du Père-Lachaise, side(r) 174[Hentet fra Wikidata]
14. ↑  Eitner, Lorenz: "Introduction", *Theodore Gericault*, side 1. Salander-O'Reilly, 1987.

  

Portal: Kunst

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** Kunstindeks Danmark **·** Kunstindeks Danmark **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NLA **·** NDL **·** NKC **·** ICCU **·** BNE **·** CiNii
 |